خەڵک- وەزارەتى پەروەردەى عێراق چەند بڕیارێکی لە بەرژەوەندی مامۆستایانی کوردى قەزاى خورماتوو دەرکرد. بەگوێرەى نووسراوێکى وەزارەتى پەروەردەی عێراق کە تێیدا هاتووە چەند بڕیارێک لەبارەى خوێندنى کوردى لە قەزاى خورماتوو دراوە کە بریتین لە: مامۆستایانى خوێندنى کوردى لەو قەزایە لەمەودوا دەتوانن ببنە بەڕێوەبەر یان جێگرى بەڕێوەبەرى خوێندگەکان و بەشداربن لە لیژنەکانى چاودێرى تاقیکردنەوەکاندا. کەریم شوکر، ئەندامى پەرلەمانى عێراق کە خەڵکى خورماتووە و وەڵامى نووسراوەکەى وەزارەتى پەروەردە لەسەر داواى ئەو بووە رایگەیاندووە:"پێشتر مامۆستایانى خوێندنى کوردى نەیاندەتوانى ببنە بەڕێوەبەر یان جێگرى بەڕێوەبەر یان بەشداربن لە چاودێریکردنى هۆڵەکانى خوێندن لەکاتى تاقیکردنەوەکاندا." کەریم شوکر راشیگەیاندووە:"پێشتر دەفتەرى تاقیکردنەوەى قوتابییانى خوێندنى کوردى خورماتوو لە ناوەندى پارێزگاى سەلاحەدین لەلایەن مامۆستایانى دیکەوە سەیر دەکرا کە نەماندەزانى چۆن و لەکوێوە ئەو مامۆستا کوردانە دەهێنن." لە سنوورى قەزاى خورماتوو 26 قوتابخانەى سەرەتایی و حەوت قوتابخانەى دواناوەندى لێیە، کە 735 مامۆستاى کورد وانەى تێدا دەڵێنەوە.
خەڵک تاوانێکی قێزەون کە لە هەموو جیهاندا دەنگی دایەوە، بووە زەنگی ئاگادارکەرەوە بۆ ملیۆنان کەس کە بەدوای خۆشەویستیدا دەگەڕێن لەڕێگەی تۆڕە کۆمەڵایەتییەکان "ئۆنلاین"، خۆشەویستی لەم رێگەیەوە خانمێکی مەکسیکی کردە قوربانی و دوای کوشتنی ئەندامەکانی جەستەشی فرۆشرا. ئەم ڕووداوە تاوانکارییە بەسەر بلانکا ئۆلیڤیا ئارێلانۆی مەکسیکی تەمەن ٥١ ساڵدا هات، کە لە وڵاتی پیرۆ عاشقی خوێندکارێکی کۆلێژی پزیشکی بوو، بە ناوی خوان پابلۆ ڤیلافۆرتێ، تەمەن ٣٧ ساڵ. دوای چەند مانگێک کاتبەسەربردن بە ڕۆمانسیەتی ئۆنلاین، ئارێلانۆ بڕیاریدا بە فڕۆکە بچێتە لیما تا چاوی بەخۆشەویستەکەی بکەوێت. لە ٧-١١-٢٠٢٢ ، ئەو خانمە بە خوشکەزاکەی خۆی بەناوی کارلا ئارێلانۆ وتووە کە "پرۆسەی خۆشەویستییەکەی بە باشی بەڕێوەدەچێت"، دوای ئەو ماوەیە ناوبراو پەیوەندی بەخێزانەکەیەوە نامێنێت و بێ سۆراغ دەمێنێت. ڕۆژی ١٢ی هەمان مانگ، کارلای خوشکەزای لە هەژماری تایبەتی خۆی لە تویتەر لە تویتێکدا نووسیویەتی: داوای پاڵپشتیتان دەکەم بۆ بڵاوکردنەوەی ئەم پۆستە و دۆزینەوەی یەکێک لە خۆشەویستترین و گرنگترین کەسەکانی ژیانم، ئۆلیڤیا ئارێلانۆ کە لە ڕۆژی دووشەممە ٧ی تشرینی دووەم لە پیرۆ دیارنەماوە. لە زنجیرەیەک پۆستدا کارلا ئاماژەی بەوەکردووە، پابلۆ ڤیلافۆرتێ پێی وتووە کە ئۆلیڤیا جیابووەتەوە و دەگەڕێتەوە بۆ مەکسیک، چونکە "نەیتوانیوە ئەو ژیانەی بۆ دابین بکات کە ئەو دەیەوێت". لە ١٠-١١-٢٠٢٢ دا دەسەڵاتدارانی وڵاتی پیرۆ، پەنجەیەکی دەستیان دۆزییەوە کە ئەڵقەیەکی زیویی لە پەنجەدابوو، دواتر پشتڕاستکرایەوە هی بلانکا ئۆلیڤیا ئارێلانۆیە. لە ڕۆژانی دواتریشدا ئەندامەکانی دیکەی جەستەی ئەو خانمە کە فڕێدرابوونە ناو ئاو، دۆزرانەوە، بەڵام زۆرێک لە ئەندامەکانی ناوەوەی خانمە مەکسیکییەکە نادیار بوون، وا دیار بوو ئەندامەکانی ناوەوەی بەمەبەستی فرۆشتنی دەرهێنرابن. بەپێی ڕۆژنامەی ئیندیپێندنتی بەریتانی، پاش ماوەیەکی کەم لە دیارنەمانی ئارێلانۆ، ڤیلافۆرتێی بەناو خۆشەویسیتی، ڤیدیۆیەکی لە تۆڕی کۆمەڵایەتی تیک تۆک بڵاوکردەوە و تێیدا دەردەکەوێت کە ناوبراو ئەندامەکانی جەستەی مرۆڤێک دەبڕێت، لەوانە، پەنکریاس و مێشک. لەمبارەیەوە، داواکاری گشتی پیرۆ، خوان پابلۆ ڤیلافۆرتێ بە تۆمەتی بازرگانیکردن بە ئەندامەکانی مرۆڤ دەستگیر دەکات و پاش ئەوەی پۆلیس ماڵەکەی دەپشکنن، پەڵەی خوێنیان لە چەند ژوورێکدا دۆزیوەتەوە.
لەم دواییانەدا دیمەنێکی سەیری ڕەوە مەڕێک لە باکووری چین، کە بەشێوەی بە بازنەی بێ وەستان بۆ ماوەی زیاتر لە ١٠ ڕۆژ دەسورانەوە لە سۆشیال میدیادا بابەتی گەرمی ڕۆژ بوو، سەرەڕای هەوڵی پسپۆڕان بۆ ڕوونکردنەوەی دیاردەیە، بەڵام هۆکارەکەی هێشتا هەر نهێنییە. میدیاکانی چین ڤیدیۆیەکیان لە یەکێک کێڵگەکانی شاری باوتۆ، لە ناوچەی مەنگۆلیا (باکووری چین) بڵاوکردەوە، کە بە دەیان مەڕ بە شێوەیەکی بازنەیی ڕێکخراو دەسووڕانەوە، پسپۆڕانی ڤێرتنەری ئەو وڵاتە لە بەدواداچوونیان بۆیان دەرکەوتووە کە "مەڕەکان تەندروستییان باشە، بەڵام... هۆکاری ئەم ڕەفتارە سەیرە تا ئێستا بە نهێنی ماوەتەوە". ڕۆژنامەی "مێترۆ"ی بەریتانی بڵاویکردووەتەوە، خاوەنی کێڵگەی مەڕەکان - خاتوو میاو – ڕایگەیاندووە؛ جوڵەی بازنەیی مەڕەکان تەنها بە چەند مەڕێک دەستی پێکردووە، پێش ئەوەی باقی مەڕەکان تێکەڵی ئەم دیاردەیە بن. هەرچەندە لە یەک کێڵگەی ئەو ناوچەیەدا ٣٤ خانی مەڕ هەیە، بەڵام تەنها مەڕەکانی ناو خانی ژمارە ١٣ بەم شێوەیە هەڵسوکەوت دەکەن. مەڕەکان بۆ ماوەی زیاتر لە ١٠ ڕۆژ بەردەوام بوون لەسەر ئەم ڕەفتارە، بەبێ ئەوەی وردەکاری زیاتر بزانرێت سەبارەت بەوەی کە ئەم مەڕانە چۆن خواردن یان خواردنەوەیان خواردووە لەو ماوەیەدا. https://www.youtube.com/watch?v=CKK1vyWQcK8 زۆر ڕوونکردنەوە بۆ ئەم دیمەنە نامۆیە هەبوو، کە پسپۆڕانی تووشی شۆک کرد، پێگەی "ScienceAlert" - ، ئاماژەی بەوەدا ڕەفتاری مەڕەکان دەکرێت بەهۆی چوونە ژوورەوەیانەوە بێت بۆ ناو خولگەی مردن، وەک ئەوەی هەندێک جار ئەم دیاردەیە لە مێروولەدا ڕوودەدات. هاوکات ڕۆژنامەی "نیویۆرک پۆست"ی ئەمریکی بڵاویکردەوە؛ خولانەوەی مەڕەکان ڕەنگە بەهۆی تووشبوون بە نەخۆشییەکی بەکتریا بێت کە پێی دەوترێت "لیستیریۆس"، کە بە "نەخۆشی سووڕانەوە" ناسراوە. نەخۆشی لیستێریۆس کاریگەری لەسەر لایەکی مێشکی ئاژەڵەکە دەبێت؛ کە دەبێتە هۆی مەیلی جوڵە بەرەو لای تووشبوو، کە هەندێک جار ئەم نەخۆشیە دەگاتە ئیفلیجی، لە ئەگەری بڵاوبوونەوەی نەخۆشییەکەشدا، بەزۆری تەنها ڕێژەیەکی کەم لە مەڕەکان تووشی دەبن و ئەوان مەیلیان هەیە ڕەفتاری سووڕانەوە بەشیوەی بازنەیی پەیڕەو بکەن. بەزۆری نەخۆشی لیستێریۆس لە ماوەی ٤٨ کاتژمێردا ئاژەڵە تووشبووەکان دەکوژێت، بۆیە ناتوانرێت ڕوون بکرێتەوە کە چۆن مەڕەکان لە چین بۆ ماوەیەکی تاڕادەیەک درێژ بەردەوام بوون لە ڕۆیشتن بە شیوەی بازنەیی. ئەندرۆ فیش، مامۆستای پزیشکی پسپۆڕ لەبەرهەمهێنانی ئاژەڵ لە زانکۆی مێلبۆرن لە ئوسترالیا، ڕەتیکردەوە؛ هۆکاری پشت ڕەفتاری ئەم مەڕانە " لیستێریۆس " بووبێت، هەروەها ڕوونیکردەوە کە هەوکردنی مێشک بەو نەخۆشیە تەنها 1-10%ی مەڕەکان دەگرێتەوە . هاەروەها، مات بێڵ، مامۆستای بەشی کشتوکاڵ لە زانکۆی هارتپوری بەریتانی، باوەڕی بەوە نییە کە هەڵسوکەوتی مەڕەکان مەتەڵێکی قورس بێت، ئەو بە گۆڤاری "نیوز ویک"ی ڕاگەیاندووە، هەڵسوکەوتی مەڕەکان دەگەڕێتەوە بۆ مانەوەیان بۆ ماوەیەکی زۆر لە خانەکانیاندا. ئاماژەی بەوەشکرد، خۆگرتنی ئاژەڵەکان "دەتوانێت ببێتە هۆی بێزاربوونیان لە بوونی لە جێیەکی سنوورداردا، و ئەوانیش زوو زوو دەست دەکەن بە ڕۆیشتن بە بازنەیی، پاشان مەڕەکانی دیکەش پەیوەندییان پێوە دەکەن، چونکە ئاژەڵەکان وابەستەی ڕەفتاری یەکدین و شوێن یەکیتر دەکەون".
خەڵک- پەروەردەی سۆران رایگەیاند، سبەینێ یەکشەممە لە سنوری پەروەردەکانی سۆران، مێرگەسۆر، رواندز، چۆمان دەوام لەسەرجەم خوێندنگەکان ئاسایی دەبێت. بەڕێوەبەرایەتی گشتی پەروەردەی سۆران راگەیەندراوێکی بڵاوکردووەتەوە و دەڵێت:"بۆ سنووری هەر چوار پەروەردەی سەر بە بەڕێوەبەرایەتییەکەمان سۆران، مێرگەسۆر، رواندز، چۆمان بەیانی یەکشەممە ٢٧-ی ١١-ی ٢٠٢٢ لە گشت قوتابخانەکان دەوامی فەرمی دەبێت". ئەوە لە کاتێکدایە شەوی رابردوو بەهۆی باران بارینەوە لە پارێزگای هەولێر و ئیدارەی سۆران ئەمڕۆ شەممە کرایە پشووی فەرمی.
خەڵک هەریەکە لە بەریتانیا، ئەمریکا و فەرەنسا، زۆرترین خەرجییان بۆ بواری سەربازییە و بەپێی ڕاپۆرتێکی پەیمانگای نێودەوڵەتی TNI کە بنکەکەی لە ئەمستردامە، ٣٠ هێندەی ئەو بڕەی بۆ پاراستنی ژینگە تەرخانی دەکەن، لە بواری سەربازی و بەهێزکردنی سوپاکانیاندا خەرجی دەکەن، هەر ئەم سێ وڵاتە بەشدارن لە دەردانی زۆرترین دوانۆکسیدی کاربۆن و گەرمبوونی پلەی گەرمی گۆی زەوی. ڕاپۆرتێکی پەیمانگای نێودەوڵەتی TNI باس لەوە دەکات کە وڵاتانی دەوڵەمەندی جیهان زیاتر لە ٣٠ هێندەی بودجەی ڕووبەڕووبوونەوەی قەیرانی کەشوهەوا پارەکانیان بۆ هێزی سەربازی خەرج دەکەن. ڕاپۆرتەکە پشتڕاستی کردووەتەوە، زۆرترین وڵاتی پیسکەر لە نێوان ساڵانی ٢٠١٣ بۆ ٢٠٢١، ٩.٤٥ ترلیۆن دۆلاریان بۆ هێزە چەکدارەکانیان خەرج کردووە، لە کاتێکدا بە ٢٤٣.٩ ملیار دۆلار دابینی دارایی ئەو وڵاتانە بووە بۆ بوارەکانی بەرەنگاربوونەوەی کێشەکانی کەشوهەوا. پەیمانگای نێودەوڵەتی TNI کە بنکەکەی لە ئەمستردامە، لە ڕاپۆرتەکەیدا نووسیویەتی: "خەرجییە سەربازییەکان و فرۆشتنی چەک کاریگەرییەکی قووڵ و بەردەوامی لەسەر توانای چارەسەرکردنی قەیرانی کەشوهەوا هەیە"، ئاماژەی بە زیادبوونی خەرجییە سەربازییەکان کردووە بە ڕێژەی لەسەدا ٢١.٣ لە ساڵی ٢٠١٣ەوە. ئامادەکارانی ڕاپۆرتەکە ڕاپۆرتەکە پێیانوایە، پارەدارکردنی هێزە چەکدارەکان زیان بە ژینگە دەگەیەنێت و سەرچاوەکان بۆ ڕووبەڕووبوونەوەی قەیرانی کەشوهەوا لە پەلوپۆ دەخات. تیمی توێژینەوەکە دەڵێن: "هەر دۆلارێک کە بۆ بواری سەربازی خەرج دەکرێت نەک تەنها دەردانی گاز زیاد دەکات بەڵکو سەرچاوە داراییەکان و لێهاتوویی و سەرنجەکان دوور دەخاتەوە لە ڕووبەڕووبوونەوەی یەکێک لە گەورەترین هەڕەشەکان کە مرۆڤایەتی ڕووبەڕووی بووەتەوە". بۆ کەمکردنەوەی گەرمبوونی گۆی زەوی، نەتەوە یەکگرتووەکان داوای "گۆڕانکاری تەواو" لە سیستمی وزەی جیهان دەکات. هەر بەپێی ڕاپۆرتەکە، وڵاتانی گەورەترین خەرجیی سەربازیی، لەوانە بەریتانیا، ئەمریکا و فەرەنسا، بەشدارییەکی بەرچاویان لە زۆری دەردانی گاز و گەرمبوونی گۆی زەویدا هەیە. شەڕی ئۆکرانیا چۆن کاریگەری لەسەر قەیرانی کەشوهەوا هەیە؟ پەیمانگاکە بۆی دەرکەوتووە، لە دوای لەشکرکێشی ڕووسیا بۆ سەر ئۆکراین، خەرجییە سەربازییەکان زۆر زیادیانکردووە. بەپێی ڕاپۆرتەکەی پەیمانگای نێودەوڵەتی TNI، ئەڵمانیا بڕی ١٠٤ ملیار دۆلاری دیکەی بۆ خەرجی سەربازی ڕاگەیاندووە، لەکاتێکدا حکومەتی نەرویج لە مانگی حوزەیراندا بودجەی دیاریکراوی بۆ کەشوهەوای ڕاگرت. پەیمانگاکە توێژینەوەکانی لەگەڵ دەستپێکردنی کۆڕبەندی COP27 لە هاوینەهەواری شەرم ئەلشێخ لە میسر بڵاوکردووەتەوە، کە وڵاتێکە "بە خودی وڵاتی ڕێکخەری کۆڕبەندەکە، بە خەرجی سەربازی زیاتر لە چالاکییەکانی کەشوهەوا بەناوبانگە". پەیمانگای نێودەوڵەتی TNI کە بنکەکەی لە ئەمستردامی هۆڵندایە، ئەوەشی خستووەتەڕوو؛ لە نێوان ساڵانی ٢٠١٧ بۆ ٢٠٢١ میسر یەکێک بووە لە پێنج وڵاتی سەرەکی هاوردەکردنی چەک و بە پلەی یەکەم سەرچاوەی چەکەکانی لە ڕووسیا و فەرەنسا و ئیتاڵیا بووە. ڕاپۆرتەکە ئەوەی تێداخراوەتەروو"لە بەرامبەر قەیرانی کەشوهەوا و نیشانەکانی گەیشتن بە خاڵە مەترسیدارەکان لەسەر هەسارەکەمان، پێویستییەکی بەپەلە هەیە کە ئەولەویەت بدرێت بە چارەسەری گرفتەکانی کەشوهەوا و هاوکاری نێودەوڵەتی بۆ پاراستنی ئەو کەسانەی زۆرترین کاریگەرییان لەسەر دەبێت".
خەڵک- کەشناسی هەرێم رایگەیاند، کەشی ئێستای هەرێمی کوردستان بە گشتی ئاسمان هەوری تەواو و باراناوییە لە زۆربەی ناوچەکان باران بارینی پچڕ پچڕ و لێزمە باران دەبارێت . بەڕێوەبەرایەتی گشتی کەشناسی و بوومەلەرزەزانیهەرێمی کوردستان بڵاویکردووەتەوە، پێشبینى دەکرێ بۆ ئەمشەو باران بارین بەشێوەى نمە باران و بارانى مام ناوەند بە پچڕ پچڕی بەردەوام بێت وە هەندێ جار ئاستى باران بارین دەگۆڕێت بۆ بارانى بەلێزمە و هەورە تریشقە بە تایبەت لە ناوچە شاخاوییەکانی پارێزگای هەولێر و سلێمانی وە لە زۆربەی ناوچەکانی پارێزگای دهۆک ئەگەری باران بارین زیاترە . ماوەی دوو رۆژە شەپۆلێکی بارانبارینی بەهێز هەرێمی کوردستانی گرتووەتەوە و لە هەندێک شوێن لافاو دروست بووە و ئاستەنگ بۆ هاتووچۆی هاووڵاتییان دروست بووە. بڕی بارانبارینی ١٢ کاتژمێری رابردووی ئەمڕۆی ناوچە جیاوازەکانی هەرێمی کوردستان:-
خەڵك سەرۆكی یەكێتیی نیشتمانیی كوردستان و محەمەد شیاع سودانی، سەرۆكوەزیرانی عیراق لە بەغدا كۆبوونەوە و ڕایدەگەیەنێت، كە ئەركی حكومەتی نوێیە بەشێوەیەكی یەكسان و دادپەروەرانە خزمەتی هەمووان بكات. بافڵ جەلال تاڵەبانی، سەرۆكی یەكێتیی نیشتمانیی كوردستان لە بەغدا لە گەڵ محەمەد شیاع سودانی، سەرۆكوەزیرانی عیراق كۆبووەوە و ‏‎لە دیدارێكدا دوایین پەرەسەندنە سیاسی، ئابووری و ئەمنییەكان گفتوگۆیان لەبارەوەكرا. هەر لە دیدارەكەدا جەخت لە هەماهەنگی و یەكخستنی هەوڵەكان كرایەوە لەپێناو سەرخستنی بەرنامەی حكومەت كە خۆی لە پێشكەشكردنی خزمەتگوزاری، چەسپاندنی یاسا و بەهێزكردنی پایەكانی دەوڵەتداریدا دەبینێتەوە. بافڵ جەلال تاڵەبانی ئاماژەی بەجێبەجێكردنی ئەو خاڵە نیشتمانییانە كردەوە، كە لە بەرنامەی حكومەتدا جێگیركراون و رایگەیاندووە، دەبێت رێز لەو رێككەوتنە سیاسییانەی نێوان كورد و لایەنە سیاسییە عیراقییەكان بگیرێت. هەروەها دەستوور بكرێتە بنەمای چارەسەركردنی ریشەییانەی كێشەكان و هاوبەشیی راستەقینە پەیڕەوبكرێت، ئەمەش فاكتەرێكی گرنگی بەدیهێنانی سەقامگیری سیاسی، ئەمنی و كۆمەڵایەتییە لە وڵاتدا. ‏‎ئاشكراشیكردووە، كە ئەركی حكومەتی نوێیە بەشێوەیەكی یەكسان و دادپەروەرانە خزمەتی هەمووان بكات، ناكۆكییە سیاسییەكان تێكەڵی حوكمڕانی و مافەكانی هاوڵاتییان نەكرێت، بۆ بەدیهێنانی ئەم ئامانجە باڵایەش یەكێتیی نیشتمانیی كوردستان پشتیوانتان دەبێت. هاوكات پرسی هەماهەنگی و هاریكاری نێوان هێزەكانی هەرێمی كوردستان و عیراق و پاراستنی ئارامی و ئاسایشی سنوورەكان تەوەرێكی تری گفتۆگۆكان بوو لەو بارەیەوە بڕیاری پێویست دران.
خەڵك بە هۆی بەردەوامی بارانی بەلێزمە لافاوێكی گەورە لە زۆربەی شەقامەكانی پارێزگای دهۆك دروستبووە و ژمارەیەك زۆریش لە ماڵ و شوێنەگشتیەكان ئاویان تێچووە، تیمەكانی فریاگوزاریش لە ئەو پەڕی حاڵەتی ئامادەباشیدان . بە پێی زانیارییەكانی (خەڵك) لە ئێوارەی ئەمرۆ شەممە 27ی 11ی 2022 ەوە ، شەپۆلێك بارانی بە لێزمە پارێزگای دهۆكی گرتۆتەوە و ئاو لە بەشێكی زۆری شەقامەكان كۆبۆتەوە و ئاستەنگی هاتووچۆی دروست كردووە . هەر بە پێی زانیارییەكان بەشێك لە ماڵ و شوێنە گشتییەكان ئاویان تێچووە و زیانی ماددیی هەبووە و بەرگری شارستانی و تیمەكانی فریاگوزاری پارێزگاكە لە ئەو پەڕی حاڵەتی ئامادەباشیدان .
خەڵك لیژنە هاوبەشەكانی قائیمقامیەتی سلێمانی ڕایدەگەیەنێت ، بە هۆی نەشیاوی شوێنەكەی كارگەیەكی دروستكردنی خۆراك بۆ هەنگ داخرا . لیژنە هاوبەشەكانی قائیمقامیەتی سلێمانی بڵاوكردەوە، ئەمڕۆ شەممە 26ی 11ی 2022 لەراپۆرتی لیژنەی نوسینگە كشتوكاڵییەكانی قائیمقامیەتی سلێمانیدا ئاماژە بۆ ئەوەكراوە، بەهۆی پابەندنەبوون بەمەرج و رێنماییەكانی كاركردن و نەشیاوی شوێنەكەی لیژنەكە كارگەی دارین-ی بۆ دروستكردنی خۆراكی هەنگ لەگەڕەكی ئازادی (سەدەكە) داخرا. ئەوەشخراوەتەڕوو، كە كارگەكە لەناوماڵانی گەڕەكەكەیە، ئەمەش پێچەوانەی رێنماییەكانە، بۆیە بەفەرمانی قائیمقامی سلێمانی كارگەی دارین بۆ دروستكردنی خۆراكی هەنگ دادەخرێت و خاوەنەكەشی روبەڕوی رێكاری یاسایی دەكرێتەوە، هەروەها دەبێت لەماوەیەكی كەمدا كارگەكە بگوازێتەوە. لەكاتی هەبوونی گومان یان بۆ گەیاندنی سكاڵا و زانیاری بەقائیمقامیەتی سلێمانی و لیژنە هاوبەشەكان، پەیوەندی بە ژمارە مۆبایلی (07708677777)ـەوە بكەن.
خەڵك بەڕێوەبەرایەتی ئاوی سلێمانی ڕایدەگەیەنێت، دوا مۆڵەت بۆ بەستنی پێوەری ئاو كۆتایی ئەمساڵە و دوای ئەو وادەیە هەر هاووڵاتیەك پێوەری ئاوی نەبەستبێت مانگەنە بڕی ٨۰ هەزار بۆ ماڵ و ۲۰۰ هەزار دیناری بۆ ئەژمار دەكرێت . بەڕێوەبەرایەتی ئاوی سلێمانی لە ئاگادارییەكدا بڵاویكردەوە، دوا مۆڵەت بۆ بەستنی پێوەری ئاو بەرواری ٢١-١٢-٢٠٢٢ لە دوای ئەو بەروارە وە هەر هاووڵاتیەك پێوەری ئاوی نەبەستبێت مانگەنە بڕی ٨۰ هەزار بۆ ماڵ و ۲۰۰ هەزار دینار بۆ دوكان و شوێنی بازرگانی بۆ ئەژمار دەكرێت. لە ئاگادارییەكدا هاتووە، داوا لە هاووڵاتیان دەكەن هەرچی زووە ئەوانەی پێوەریان نەبەستووە ، پێوەرەكانیان ببەستن تا بەدوور بن لە وەرگرتنی ئەو بڕە پارەی مانگانە وەك سزا لە بری نەبەستنی پێوەری ئاو بۆیان دێتەوە .
تەندروستی لەسەر كۆرۆنای گۆڕاو ڕوونكردنەوە دەدات
سەرهەنگ خالید
هەواڵ بڵاوکراوەتەوە: 21/02/2021
خەڵك-
بریكاری وەزارەتی تەندروستی ڕایدەگەیەنێت، ئەگەری قەدغەكردنی هاتوچۆ لە ئارادا نییە.
ڕەهێڵ فەرەیدون بریكاری وەزارەتی تەندروستی حكومەتی هەرێمی كوردستان لە كۆنفڕانسێكی ڕۆژنامەوانیدا ڕایگەیاند، كۆرۆنای گۆڕاو خێراتر بڵاودەبێتەوە و زیاتر كاریگەری لەسەر تەمەنی خوار 30 ساڵ دەبێت.
وتیشی”نەخۆشخانەكانی تایبەت بە كۆرۆنا بوونیان هەیە و پێویست ناكات نەخۆشخانەی دیكەی بۆ تایبەت بكەین”.
ئاشكراشیكرد، ئەگەری قەدەغەی هاتوچۆ لە هەرێم بوونی نییە و لیژنەی باڵای ڕووبەڕوبوونەوەی كۆرۆناش بڕیاری نوێی و پێویست دەدەن.
هاوكات ئەمڕۆ لە هەرێمی كوردستان پێنج تووشبووی كۆرۆنای گۆڕاو لە سنووری هەولێر تۆمار كران.
بەپێی سەرچاوەیەك لە وەزارەتی تەندروستی هەرێمی كوردستان، پێنج گومانلێكراوی تووشبوو بە كۆرۆنای گۆڕاو لە هەولێر پشكنینەكانیان پۆزەتیڤ دەرچووە و دەركەوتووە هەڵگری ڤایرۆسی كۆرۆنای گۆڕاون.
لای خۆیەوە ئاسۆ حەوێزی وتەبێژی وەزارەتی تەندروستی هەرێمی كوردستان لە لێدوانێكی ڕۆنامەوانیدا ڕایگەیاند، پێنج تووشبووی كۆرۆنای گۆڕاو لە هەرێمی كوردستان تۆمار كراون.
ئەمە لەكاتێكدایە، لە سنووری پارێزگای سلێمانیش لە ئیدارەی گەرمیان باس لە بوونی ژمارەیەك لە گومانلێكراو دەكرێت كە سەرجەمیان لە خانەی بەساڵاچوانن.
بەپێی زانیارییەكان، سبەینێ لیژنەی باڵای ڕووبەڕووبوونەوەی كۆرۆنا لە هەرێم كۆدەبێتەوە و لەسەر چۆنیەتی مامەڵەكردن بە دۆخی نوێی ڤایرۆسی كۆرۆنا بڕیاری پێویستی لەبارەوە دەدرێت.
كۆرۆنای گۆڕاو لە هەفتەی ڕابردووەوە لە عێراق تۆمار كراوە و ڕێژەی تووشبووانی كۆرۆنا بۆ دوو هێندە زیاتر بەرز بووەتەوە، هاوكات وەزارەتی تەندروستی هەرێم هۆشداری گەیشتنی ئەو ڤایرۆسە گۆڕاوەی بە هەرێمی كوردستان داوە، لای خۆشیەوە حكومەتی ئێران هەردوو خاڵی سنووری پەروێزخان و حاجی ئۆمەرانی بەڕووی گەشتیاران داخست.
کەش و هەوا
AS SULAYMANIYAH کەش و هەوا
دراوەکان بەپێی بۆرسەی جیهانی
Post navigation
پۆستی پێشوتر
کۆمەڵێک کەس کە پێویستە هەرچی زووە کارێکی دیکە بدۆزنەوە
پۆستی داهاتوو
مامەڵە بە پشكنینی كۆرۆناوە دەكرێت
کلیە وشەکان:
ڤایرۆسی كۆرۆنا
هەرێمی كوردستان
وەزارەتی تەندروستی هەرێم
بابەتی پەیوەندیدار
ئێران، ژمارەی پێوانەیی لە كۆرۆنا تۆمار كرد
خەڵك-بەشی هەواڵ وتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 10330 كەس تووشی كۆرۆنا بوون. (زیاتر…)
پێش نەورۆز مووچەی سەرجەم وەزارەتەكان دابەشدەكرێت
خەڵك- ڤیان حەسەن سەرچاوەیەك لە وەزارەتی دارایی و ئابووریی حكومەتی هەرێمی كوردستان ڕایگەیاند، پێش نەورۆز مووچەی سەرجەم ئەو وەزارەت و دامودەزگایانە…
تووشبوون و مردن بە كۆرۆنا لە هەرێم بۆ كەمترین ئاست دابەزی
خەڵك- بەشی هەواڵ وەزارەتی تەندروستی هەرێم ئاشكرای دەكات، كە تەنها 85 حاڵەتی تووشبوون و 2 حاڵەتی مردن بە كۆرۆنا تۆماركرداوە و ئەوەش بە كەمترین ژمارە…
وەزارەتی كارەبا مژدە دەداتە هاووڵاتیان
خەڵك- وەزارەتی كارەبای حكوومەتی هەرێمی كوردستان، مژەدە دەداتە هاووڵاتیان و دەڵێت، ئاستی بەرهەمهێنانی كارەبا لە ساڵی 2022دا بەرزدەبێتەوە. (زیاتر…)
“ئێران هەولێر بە ئامانج دەگرێت”
خەڵك- چاودێرێكی سیاسی ڕایدەگەیەنێت، هەوڵێك هەیە بۆ تێكدانی ئارامی هەرێمی كوردستان. (زیاتر…)
بۆ ڕووبەڕووبونەوەی سوپای توركیا هێز دەبرێتە شنگال
خەڵك- بەهۆی بڵاوبوونەوەی دەنگۆی جموجۆڵی سوپای توركیا بەرەو چیای شنگال، حەشدی شەعبی هێزێكی زۆر لە دەوروبەری قەزای شنگال كۆدەكاتەوە سەرچاوەیەكیش…
خێزان
لەم دواییانەدا دیمەنێکی سەیری ڕەوە مەڕێک لە باکووری چین، کە بەشێوەی بە بازنەی بێ وەستان بۆ ماوەی زیاتر لە ١٠ ڕۆژ…
خەڵك- گەڵای غار جۆره‌ گه‌ڵایه‌كە، كە سابوونیشی لێ به‌رهه‌م ده‌هێنرێت و زیاتر لە ڕۆژهەڵات ناوەڕاست ده‌ڕوێت،…
خەڵك- نووسەری ناسراوی لوبنانی ڕۆمیۆ لحود ئەمڕۆ لە تەمەنی 92 ساڵیدا كۆچی دواییكرد. لحود دەرهێنەر، دیزاینەر، نووسەر…
خەڵك- بۆ پاراستنی ژینگە كارەبا كەم بەكاربێنە، چونكە گاز و بەنزین سەرەكیترین سەرچاوەی وزەن بۆ بەرهەمهێنانی كارەبا،…
نوێترین روداوەکان
01
خەڵك بە هۆی بەردەوامی بارانی بەلێزمە لافاوێكی گەورە لە زۆربەی شەقامەكانی پارێزگای…
02
خەڵك- پەرلەمانتارێكی كورد لە بەغدا ئاشكرای دەكات، كە بەهۆی وردبینی كردنی دۆسیەی فەرمانبەران…
03
خەڵك- وەزارەتی بازرگانی هەرێم ئاشكرای دەكات، كە دەست دەكەن بە دابەشكردنی بەشی پێنجەمی…
04
خەڵك- گەڵای غار جۆره‌ گه‌ڵایه‌كە، كە سابوونیشی لێ به‌رهه‌م ده‌هێنرێت و زیاتر لە…
ئه‌رشیفه‌کان
ئه‌رشیفه‌کان مانگێک دیاری بکه‌ تشرینی دووه‌م 2022 (1212) تشرینی یه‌كه‌م 2022 (1430) ئه‌یلول 2022 (1364) ئاب 2022 (1458) ته‌مموز 2022 (1499) حوزه‌یران 2022 (1649) ئایار 2022 (1684) نیسان 2022 (1724) ئازار 2022 (1675) شوبات 2022 (1478) كانونی دووه‌م 2022 (1553) كانونی یه‌كه‌م 2021 (1511) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1651) ئاب 2021 (1643) ته‌مموز 2021 (1582) حوزه‌یران 2021 (1594) ئایار 2021 (1622) نیسان 2021 (1630) ئازار 2021 (1648) شوبات 2021 (1488) كانونی دووه‌م 2021 (840) كانونی یه‌كه‌م 2020 (60)
﻿
هەلبژاردە
گرنگترینەکان
مەسرور بارزانی: پەیوەندییەكی باشمان لەگەڵ مستەفا كازمی هەیە
28 تشرینی دووهەم 2021 11.32 pm
خەڵك سەرۆكی حكومەتی هەرێمی كوردستان لە چاوپێكەوتنێكدا لەگەڵ بەرنامەی “مع جیزال” لە كەناڵی “سكای نیوز…
زیاتر
ئێران، ڕیكۆردی گیانلەدەستدان بە كۆرۆنا تۆمار كرا
26 تەموز 2021 2.30 pm
خەڵك- وتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 31814 كەس تووشی كۆرۆنا بوون. سیما سادات…
زیاتر
پلەكانی گەرما بەڕێژەیەكی بەرچاو دادەبەزن
03 تشرینی یەکەم 2021 11.18 am
خەڵك- بەڕێوەبەرایەتی گشتی كەشناسی و بومەلەرزەزانی هەرێمی كوردستان كەشوهەوای ئەمڕۆ و سبەینێی شارەكانی هەرێمی…